ભારતીય અર્થતંત્ર વિશે ફેબરે કહ્યું હતું કે, ભારત માટે મેં હંમેશા કડક નાણાકીય નીતિની તરફેણ કરી છે. ભારતમાં શેરબજાર સાથે સંકળાયેલા અનેક નિષ્ણાતો રિઝર્વ બેંકના પૂર્વ ગવર્નર રઘુરામ રાજનની ટીકા કરતા હતા, પરંતુ હું તેમની તરફેણ કરું છું. રાજનના કારણે જ રૂપિયો સ્થિર થયો હતો. અત્યારે રૂપિયામાં રોજેરોજ ઘટાડો થવો સામાન્ય થઈ ગયો છે. નજીકના ભવિષ્યમાં પણ રૂપિયામાં ઑવરસોલ્ડ (વધારે પડતું વેચાણ) ટ્રેન્ડ ચાલુ રહેશે. રૂપિયો ખૂબ લાંબા સમય સુધી ડૉલર સામે નીચે જઈ શકે છે.